**Nr. înreg. Achizitor:..............**

**CONTRACT DE SERVICII**

**Preambul**

*În temeiul Legii nr. 98/2016 privind achizițiile publice și a H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publica/acordului-cadru din Legea nr. 98/2016 privind achizițiile publice s-a încheiat prezentul contract de prestări servicii, (denumit în continuare „Contractul”)*

1. **Părțile contractate**

**CENTRUL EUROPEAN CULTURAL şi de TINERET pentru U.N.E.S.C.O„NICOLAE BĂLCESCU”**, cu sediul social în București, str. 11 Iunie, nr. 41, sector 4, telefon:**+40 213364340, e-mail:** **ccnb4@yahoo.com** **/** [**www.centrulculturalnb.ro**](http://www.centrulculturalnb.ro/), Cod Unic de Înregistrare 4266170, cont RO71TREZ24A670330203030X,reprezentată prin Director General, **Alexandru Adrian ALEXANDRESCU**, în calitate de **Achizitor**,

**și**

**............................................**, în calitate de **Prestator,**

**2. *Definiţii***

**2.1.** În prezentul contract următorii termeni vor fi interpretaţi astfel:

***a) contract*** - actul juridic reprezentând acordul de voinţă al celor două părţi, încheiat între autoritatea contractantă în calitate de „Achizitor” şi prestatorul de servicii, în calitate de „Prestator”; prezentul contract şi toate Anexele sale; ***clauze contractuale*** – toate clauzele din Contract, atât cele obligatorii, cât și cele specifice;

***b) achizitor şi prestator*** - părţile contractante, aşa cum sunt acestea numite în prezentul contract;

***c) preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare, la termenele stabilite, a tuturor obligaţiilor asumate prin contract, pentru serviciile efectiv acceptate ca fiind corespunzătoare de către achizitor;

***d) servicii*** *–* activităţi a căror prestare fac obiect al contractului;

***e) act adiţional*** – document prin care se pot modifica termenii şi condiţiile contractului;

***f) conflict de interese*** - orice eveniment influenţând capacitatea prestatorului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului, orice motiv în legătură cu posibile contracte în viitor sau în conflict cu alte angajamente, trecute sau prezente, ale prestatorului. Aceste restricţii sunt de asemenea aplicabile oricăror sub-contractanţi, salariaţi şi experţi acţionând sub autoritatea şi controlul prestatorului;

***g) despăgubire generală*** - suma, neprevăzută expres în contract, care este acordată de către instanţa de judecată sau este convenită de către părţi ca şi despăgubire plătibilă părţii prejudiciate, în urma încălcării contractului de către cealaltă parte;

***h) penalitate contractuală* -** despăgubirea stabilită în contract, ca fiind plătibilă de către una din părţile contractante către cealaltă parte, în caz de neîndeplinire a obligaţiilor din contract;

***i) responsabil de contract:*** persoana fizică sau juridică responsabilă cu monitorizarea implementării contractului în numele Achizitorului; **persoană de contact:** persoana fizică indicată de către Achizitor şi acceptată de către Prestator să îl reprezinte în relaţia contractuală cu Prestatorul;

***j) forţa majoră***- un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;

***k) destinația finală*** *–*sediul achizitorului sau al prestatorului, unde vor fi prestate serviciile, (conform specificațiilor din propunerea tehnică);

***l) termen de prestare*** – data stabilită prin prezentul contract la care prestatorul se obligă să presteze serviciile la destinaţia finală, inclusiv să furnizeze produsele necesare prestării, dacă este cazul, folosite pentru sau în legătură cu serviciile achiziţionate;

***m) zi***- zi calendaristică; ***an*** - 365 de zile;

***n)standarde***- standardele, reglementările tehnice sau altele, prevăzute în caietul de sarcini şi în propunerea tehnică;

***o) termene limită* -** acele perioade din contract care vor începe să curgă din ziua următoare actului sau evenimentului care reprezintă momentul de început al acelor perioade. În cazul în care ultima zi a termenului se împlineşte într-o zi nelucrătoare, termenul va expira la sfârşitul următoarei zile lucrătoare;

***p) recepţia serviciilor -*** activitate care sefinalizează cu semnarea procesului verbal încheiat la destinaţia finală (documentele specifice prestării serviciilor ce fac obiectul prezentului contract), din care reiese că a fost efectuată recepţia cantitativă şi calitativă a serviciilor, şi care constituie condiţie obligatorie de efectuare a plăţii;

***r) documente constatatoare-*** informații referitoare la modul în care prestatorul și-a îndeplinit obligațiile contractuale și la eventualele prejudicii*.*

**3. *Interpretare***

3.1**-** În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2**-** Termenul “zi”sau “zile” sau orice referire la zile, reprezintă zile calendaristice dacă nu se specifică în mod diferit.

3.3- Cuvintele referitoare la persoane sau părţi vor include societăţile şi companiile, precum şi orice organizaţie având personalitate juridică.

3.4 – Clauzele şi expresiile vor fi interpretate prin raportare la întregul contract.

***Clauze obligatorii***

1. ***Obiectul și prețul contractului***

4.1. Prestatorul se obligă să presteze ***servicii de organizare eveniment cultural intitulat „.......................................”,*** COD CPV: 79952100-3 - Servicii de organizare de evenimente culturale (Rev 2), 92312250-8 - Servicii prestate de artişti independenţi (Rev 2), 92312130-1 - Servicii de divertisment prestate de ansambluri muzicale (Rev 2), în cantităţile, perioada convenită și în conformitate cu obligațiile asumate prin prezentul contract, caietul de sarcini, oferta tehnică şi financiară*.*

4.2. Achizitorul se obligă să plătească prestatorului preţul convenit pentru îndeplinirea contractului, în termen de maxim 30 de zile de la înregistrarea facturii la Secretariatul achizitorului, după recepția serviciilor prestate.

4.3. Prețul convenit pentru îndeplinirea contractului, plătibil prestatorului de către achizitor este de **...........................** lei. Prestatorul nu este/este plătitor de T,V,A,

**5. *Preţul contractului***

5.1**.**Prețul convenit pentru îndeplinirea contractului, plătibil prestatorului de către achizitor este de **……………….lei,** conform ofertă.

5.2 Achizitorul se obligă să achiziţioneze, respectiv să cumpere şi să plătească prestatorului, prețul convenit în prezentul contract pentru serviciile prestate, precizate la art. 4.1 din prezentul contract*.* 5.3 Prestatorul va îndeplini toate obligaţiile ce îi revin prin prezentul contract, pentru serviciile prestate.

5.4 Plata facturii emise în baza contractului se va face după verificarea şi confirmarea datelor înscrise în factură și în documentele însoțitoare, în termen de maximum 30 de zile de la data primirii și înregistrării acesteia la registratura achizitorului, termen ce reprezintă scadența la plată, în urma recepționării serviciilor prestate.

5.5. Plata se face prin virament cu ordin de plată.

5.6. Achizitorul nu se angajează sub nicio forma la plăți în avans.

5.7. Prețul serviciilor este ferm.

**6. *Intrarea in vigoare si durata contractului.***

6.1 Prezentul contract intră în vigoare la data semnării si este valabil pana la data de 31.12.2020.

6.2. Prezentul contract încetează să producă efecte la data expirării duratei contractului, specificat în articolul precedent.

**7. *Executarea contractului***

7.1**.** Executarea contractului începe la data semnării şi înregistrării prezentului contract la sediul Achizitorului.

7.2**.** Executarea contractului din partea Prestatorului este continuă, iar obligaţiile prevăzute în sarcina sa formează un tot indivizibil, executarea lor întocmai şi integral fiind de esenţa prezentului contract.

**8. *Documentele contractului***

8.1.Anunț de participare

8.2 Fișă de date achiziție

8.3 Caiet de sarcini

8.4 Proces-verbal evaluare oferte;

8.5 Raportul proceduri;

8.6.Oferă tehnică și financiară;

8.7 Formulare

9.***Obligaţiile principale ale prestatorului***

9.1. Prestatorul se obligă să presteze ***servicii de organizare evenimente culturale ,***în cadrul evenimentului intitulat “..................................................„ în cantităţile, perioada convenită și în conformitate cu obligațiile asumate prin prezentul contract și oferta tehnică şi financiară.

9.2. Prestatorul se obligă să presteze serviciile conform caietului de sarcini, ofertei și prevederilor contractului. Prevederile caietului de sarcini vor prevala față de ofertă.

9.3. Prestatorul este pe deplin responsabil pentru furnizarea serviciilor în conformitate termenele convenite și asumate prin prezentul contract și ofertă. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

9.4. Prestatorul se obligă să furnizeze serviciile prevăzute în contract cu profesionalismul și promptitudinea cuvenite angajamentului asumat.

9.5 Pe durata derulării prezentului contract prestatorul are obligaţia de a informa achizitorul despre apariţia situaţiilor de conflict de interese şi de a lua toate măsurile legale pentru înlăturarea lor.

* 1. Prestatorul se obligă să despăgubească achizitorul împotriva oricăror:
1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, cu excepţia situaţiei în care acestea sunt generate de respectarea clauzelor contractului.
	1. Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.
	2. Prestatorul este pe deplin responsabil pentru execuţia serviciilor în conformitate cu termenul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.
	3. Prestatorul se obligă să înştiinţeze în scris şi în timp util Achizitorul, despre orice modificări intervenite în organizarea şi/sau activitatea sa, impuse de circumstanţe excepționale, modificări care sunt de natură să afecteze executarea prezentului contract şi să iniţieze cât mai repede posibil negocieri cu Achizitorul în scopul de a decide continuarea executării, cu modificarea condiţiilor contractuale sau încetarea contractului, după caz.
	4. Prestatorul va depune toate eforturile necesare pentru rezolvarea problemelor reclamate, pentru sau în legătură cu serviciile achiziţionate. Problemele tehnice reclamate, vor fi suportate de prestator pe cheltuială proprie.
	5. (1) Prestatorul este obligat să răspundă la reclamațiile, sesizările și notificările achizitorului, imediat ce achizitorul constată prestarea necorespunzătoare a serviciilor, în conformitate cu prevederile Caietului de sarcini.

 (2) La primirea unei astfel de notificări, prestatorul are obligaţia de a lua masuri urgente, fără costuri suplimentare pentru achizitor sau să rezolve problema în așa fel încât calitatea serviciilor să nu fie negativ modificată, pe cheltuiala acestuia.

 (3) Dacă prestatorul, după ce a fost înştiinţat, nu reuşeşte să rezolve urgent problemele aparute, achizitorul are dreptul de a lua măsuri in vederea rezolvarii acestora pe riscul şi spezele prestatorului şi fără a aduce niciun prejudiciu oricăror alte drepturi pe care achizitorul le poate avea faţă de prestator prin contract.

9.13 Prestatorul va comunica în scris achizitorului imposibilitatea respectării prevederilor Caietului de sarcini și a ofertei sale.

* 1. Prestatorul se obligă să monitorizeze și să acorde asistenţă tehnică permanentă, pe perioada asigurării serviciilor care fac obiectul prezentului contract.
	2. Toate serviciile prestate se vor finaliza, prin grija prestatorului, prin recepţia acestora de către o persoană desemnată din partea achizitorului.
	3. Pe toată durata contractului, prestatorul este pe deplin responsabil pentru:

(1) – siguranța tuturor operațiunilor și metodelor de prestare utilizate, cât și de calificarea personalului folosit, de sănătatea și securitatea acestora.

(2) – eventualele pagube produse, de către angajații proprii, în urma executării prestației sau de către terți.

* 1. Prestatorul se obligă să presteze serviciile solicitate de achizitor cu prioritate și în termenul cel mai scurt, conform caietului de sarcini.
	2. Prestatorul se obligă să asigure și să garanteze calitatea serviciilor efectuate, inclusiv bunurile aferente acestora.
	3. Prestatorul se obligă să remedieze fără plată eventualele servicii defectuos efectuate, cu condiţia că ele să nu se datoreze culpei sale.
	4. Prestatorul se obligă să despăgubească achizitorul împotriva oricăror daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea solicitărilor, scrise, date de achizitor.
	5. Prestatorul se obligă să depună toate eforturile pentru a asigura calitatea optimă a serviciilor prestate, conform caietului de sarcini şi răspunde pentru conformitatea acestora, cu legislaţia din România și cu prevederile prezentului contract.
	6. Prestatorul este răspunzător în temeiul legii române astfel cum ea reglementează domeniul serviciilor artisitce prestate, derivând din/sau fiind în conexiune cu prezentul contract, numai în măsura în care o asemenea pierdere sau daună este dovedită:

 I. Să fi fost cauzată de personalul Prestatorului;

 II. Să nu fi fost justificată de nicio circumstanţă specială;

 III. Să fi fost săvârşită cu intenţia de a cauza o pierdere sau daună.

* 1. Răspunderea Prestatorului nu va fi angajată atunci când nu şi-a putut executa obligaţiile datorită intervenirii unui caz de forţă majoră.
	2. Pe parcursul îndeplinirii contractului,Prestatorul se obligă să respecte reglementările obligatorii în domeniile mediului, social şi al relaţiilor de muncă și protecția muncii, stabilite prin legislaţia adoptată la nivelul Uniunii Europene, legislaţia naţională, prin acorduri colective sau prin tratatele, acordurile internaţionale în aceste domenii, răspunzând exclusiv de producerea unor astfel de evenimente.

9.25.Prestatorul își exprimă acordul ca achizitorul are dreptul de a transmite şi de a înregistra imagini din recitaluri, orice material de marketing în care apare numele sau imaginea artistilor, pe care achizitorul are dreptul de a le comunica public prin orice mijloc, fără o autorizare ulterioară din partea prestatorului, nelimitat in timp si spatiu.

9.26.Prestatorul garantează Achizitorului**:**

 **(1)** că are deplina autoritate si competenta să încheie acest contract şi că nu va încheia un alt contract care să aducă atingere dreptului care face obiectul prestatiei artistice prevazuta;

 (**2)** că piesele interpretate in cadrul programului artistic nu conţin nimic ilicit, nu sunt imorale sau/şi contrare legilor în vigoare;

 **(3)** că piesele interpretate in cadrul programului artistic nu încalcă drepturile civile ale unei/unor alte persoane fizice şi/sau juridice, inclusiv alte drepturi de autor asupra altor opere sau/şi drepturi asupra mărcilor.

***10. Obligațiile achizitorului***

10.1 - (1) **Achizitorul** are obligaţia de a pune la dispoziţia **prestatorului** orice facilităţi şi/sau informaţii pe care acesta le-a şi pe care le consideră necesare pentru îndeplinirea contractului.

(2) **Achizitorul** va pune la dispoziția **prestatorului** în timp util, toate informațiile și/sau documentele considerate necesare pentru prestarea corespunzătoare a serviciilor care fac obiectul contractului.

(3) **Achizitorul** se obligă să nu stânjenească sau să împiedice, în orice fel, prestarea serviciilor de către prestator, personal sau prin alți mandatari ai săi.

 (4) **Achizitorul** se obligă să permită personalului **prestatorului**, legitimat în prealabil, accesul în spațiul constituit drept punct de prezență, în scopul prestării serviciilor.

10.2 - **Achizitorul** se obligă să achiziţioneze şi să plătească preţul convenit în prezentul contract, pentru serviciile prestate.

10.3 - **Achizitorul** se obligă să recepționeze, potrivit clauzei 14, serviciile prestate, în termenul convenit, înprezenţa unei comisii de recepţie sau a unui reprezentant împuternicit al achizitorului şi a unui delegat împuternicit de **Prestator**. Recepţia se va face pe bază de proces verbal de recepție.

10.4 - **Achizitorul** se obligă să plătească prețul serviciilor către **prestator**, în termen de **maxim 30 zile calendaristice** de la data primirii facturii / **maxim 30 de zile calendaristice** de la data recepției serviciilor, conform art. 14, dacă primirea facturii este anterioară recepției serviciilor. Achizitorul nu poate refuza fără temei semnarea procesului verbal de receptie a serviciilor.

10.5 - Dacă **achizitorul** nu onorează facturile în termen de **maxim 30 zile** de la expirarea perioadei prevăzute convenite, **prestatorul** are dreptul de a sista prestarea serviciilorși de a beneficia de reactualizarea sumei de plată la nivelul corespunzător zilei de efectuare a plații. Imediat ce achizitorul onorează factura, **prestatorul** va relua prestarea serviciilor în cel mai scurt timp posibil.

10.6 - (1) **Achizitorul** poate solicita remedierea gratis a eventualelor servicii defectuose efetuate, cu condiţia ca ele să nu se datoreze culpei sale.

 (2) **Achizitorul** are dreptul de a notifica imediat **Prestatorului**, în scris, orice plângere sau reclamație ce apare în legatură cu nerespectarea obligațiilor aferente prezentului contract. Actul de sesizare se poate transmite înscris la , e-mail …………………………

 (3) La primirea unei astfel de notificări, **Prestatorul** are obligația de a remedia serviciile defectuoase, în cel mai scurt timp posibil de la primirea notificării, fără costuri suplimentare pentru **Achizitor.**

(4) Dacă **Prestatorul**, după ce a fost înștiințat, nu reușește să remedieze serviciile prestate defectuos în perioada convenită, **Achizitorul** are dreptul de a lua măsuri de remediere pe riscul și spezele **Prestatorului** și fără a aduce niciun prejudiciu oricăror alte drepturi pe care **Achizitorul** le poate avea față de **Prestator** prin contract.

10.7 - **Achizitorul** este obligat să respecte toate recomandările făcute de **prestator** cu privire la serviciile achiziţionate, cuprinse înprezentul contract.

**11. *Despăgubiri***

11.1**.** Prestatorul va garanta şi va despăgubi pe cheltuiala sa Achizitorul, pe agenţii şi salariaţii acestuia, pentru şi împotriva tuturor acţiunilor în justiţie, revendicărilor, pierderilor şi pagubelor rezultate din orice acţiune sau omisiune a Prestatorului şi a angajaţilor, colaboratorilor sau subcontractanţilor săi, în executarea prezentului Contract, inclusiv împotriva oricărei încălcări ale prevederilor legale sau a drepturilor terţilor, privind brevetele, mărcile comerciale, modelele sau desenele industriale ori alte forme de proprietate intelectuală, precum şi dreptul de autor şi alte drepturi conexe.

11.2. După executarea serviciilor, Prestatorul va putea fi ţinut răspunzător pentru orice încălcare a obligaţiilor sale prevăzute în Contract ori în dispoziţiile legale aplicabile, într-un interval de timp stabilit conform legii care guvernează Contractul.

**12. Sancţiuni pentru neîndeplinirea culpabilă a obligaţiilor.**

12.1 În cazul în care, din vina sa, **prestatorul** nu îşi îndeplineşte ori îşi îndeplineşte necorespunzător sau cu întârziere oricare dintre obligaţiile stabilite prin prezentul contract,sau nu reuşeşte să-şi execute obligaţiile asumate prin contract, atunci **achizitorul** are dreptul de a deduce din pretul contractului, ca penalități, o sumă echivalentă cu 0,10%pe zi, din prețul contractului.Dacă penalităţile depăşesc valoarea contractului, **achizitorul,** după notificarea **Prestatorului**, poate să dispună încetarea contractului în conformitate cu prevederile art. 22 din prezentul contract.

12.2 - În cazul în care **achizitorul** nu îşi îndeplineşte oricare dintre obligaţiile stabilite prin prezentul contract în termen, atunci acestuia îi revine obligaţia de a plăti, ca penalităţi, o sumă echivalentă cu o cotă de 0,10% din valoarea de plată fără TVA neefectuată pentru fiecare zi de întârziere, până la îndeplinirea efectivă a obligaţiilor.

12.3 – În cazul în care **prestatorul** nu va respecta termenul de începere a serviciilor, respectiv în **maxim 5 zile** de la primirea ordinului de începere, **achizitorul** își rezervă dreptul de a renunța la contract, printr-o notificare scrisă adresată prestatorului, fără nicio compensație.

***CLAUZE SPECIFICE***

***13. Garanția de bună execuție a contractului.***

13.1-Nu este cazul.

***14. Recepţie, inspecţii, teste şi verificări .***

14.1 - (1) Recepţia serviciilor prestate se va efectua la destinaţia finală, în termen de maxim 5 zile de la data terminării efectuării prestației în prezenţa unei comisii de recepţie sau a unui reprezentant împuternicit al achizitorului şi a unui delegat împuternicit de Prestator.

 (2) Recepţia serviciilor cantitativ și calitativ se va finaliza cu încheierea unui proces-verbal de recepție a serviciilor, după verificarea conformităţii serviciului prestat, cu specificaţiile tehnice din oferta depusă.

14.2 - (1) Achizitorul, prin reprezentanţii săi, are dreptul de a verifica modul de prestare a serviciilor, pentru a stabili conformitatea acestora cu prevederile din propunerea tehnică depusă de prestator și din caietul de sarcini, anexe la contract.

(2) Verificările vor fi efectuate de către achizitor, prin reprezentanţii săi împuterniciţi la destinaţia finală, în conformitate cu prevederile din prezentul contract. Achizitorul are obligația de a notifica în scris, prestatorului, identitatea reprezentanților săi împuterniciți pentru acest scop. Verificărilela care vor fi supuse serviciile, cât şi condiţiile de trecere a recepţiei calitative sunt descrise în anexele la prezentul contract. Prestatorul va acţiona pentru remedierea unor eventuale probleme care sunt sesizate de către utilizatori. Întârzierile la prestarea serviciilor faţă de termenul ofertat va fi considerată punere în întârziere şi va fi penalizată conform clauzelor contractuale.

14.3 – (1) Dacă în urma verificării, serviciile nu corespund specificaţiilor, achizitorul are dreptul să le respingă, iar prestatorul are obligaţia, fără a modifica preţul contractului de a face toate modificările necesare pentru ca serviciile să corespundă specificaţiilor lor tehnice.

 (2) Dacă în cadrul recepţiei cantitative și calitative se constată neconformităţi cu oferta depusă, serviciul **nu va fi recepţionat**, contractantul urmând a remedia aceste neconformități în cel mai scurt timp posibil, fără costuri suplimentare pentru achizitor.În situația în care, prestatorul nu remediază aceste neconformități, serviciul **nu va fi recepţionat**, contractantul urmând a suporta penalităţi ca urmare a nerespectării clauzelor contractuale.

 (3) În situația în care nu există nicio notificare din partea achizitorului referitoare la neîndeplinirea obligațiilor prestatorului, cu excepția celor rezolvate, atunci serviciile prestate sunt considerate recepționate.

14.4 - Dacă prestatorul nu se prezintă la data şi locul stabilit, achizitorul poate începe efectuarea verificărilor care se vor considera a fi efectuate în prezenţa prestatorului, iar acesta va accepta rezultatele ca fiind corecte.

14.5 - Dreptul achizitorului de a verificaşi dacă este necesar de a respinge, nu va fi limitat sau amânat datorită faptului că serviciile au fost verificatede prestator, cu sau fără participarea unui reprezentant al achizitorului, anterior semnării procesului verbal de recepţie. Procesul-verbal de recepțiea serviciilor prestate va fi semnat de către achizitor, sub rezerva remedierii tuturor deficienţelor/neconcordanţelor constatate.

14.6 - Recepția se consideră finalizată la momentul încheierii procesului-verbal de recepție.

***15. Începere, finalizare, întârzieri, sistare.***

15.1 - (1) Prestatorul are obligația de a începe prestarea serviciilor la data transmiterii de către achizitor a unei adrese în acest sens**.**

 (2) În cazul în care prestatorul suferă întârzieri şi/sau suportă costuri suplimentare datorate în exclusivitate achizitorului, părţile vor stabili de comun acord prelungirea perioadei de prestare a serviciului;

15.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

i) orice motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea contractuluide către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, cu respectarea legislaţiei aplicabile în vigoare, perioada de prestare şi vor semna un act adiţional.

15.3 - Dacă pe parcursul îndeplinirii contractului, prestatorul nu respectă termenul de prestare, acesta are obligația de a notifica acest lucru, în timp util, achizitorului. Modificarea datei/perioadei de prestare asumate în propunerea tehnică şi financiară prezentate se face cu acordul părţilor, prin act adiţional.

15.4 - Prestatorul îşi va îndepliniobligaţiile contractuale care îi revin în perioada convenită prin contract.

15.5 – Prestatorul are obligaţia de a presta serviciile pentru perioadele de timp convenite, cu condiţia ca aceste servicii să nu elibereze prestatorul de nicio obligaţie de garanţie asumată prin prezentul contract.

***16. Ajustarea prețului contractului.***

16.1 - Pentru serviciile prestate, plățile datorate de achizitor prestatorului sunt tarifele declarate în oferta–anexă la contract şi înscrise în art. 4.3 din contract.

16.2 - Preţul contractului **este ferm în lei**, pe toată durata derulării acestuia. Se acceptă ajustarea prețului contractului numai în cazurile prevăzute de art. 28, alin. 5 și alin. 6 din Hotarârea nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice – M. Of. nr. 423/06.06.2016 cu modificările și completările ulterioare. Ajustarea este posibilă numai în cazul în care au loc modificări legislative sau au fost emise de către autoritățile locale acte administrative care au ca obiect instituirea, modificarea sau renunțarea la anumite taxe/impozite locale al căror efect se reflectă în creșterea/diminuarea costurilor pe baza cărora s-a fundamentat prețul contractului. Prețul contractului poate fi ajustat doar în măsura strict necesară pentru acoperirea costurilor pe baza cărora s-a fundamentat prețul contractului.

***17. Amendamente.***

17.1 - Părțile contractante au dreptul, pe durata îndeplinirii contractului de a conveni modificarea/adaptarea clauzelor contractului, prin act adițional, numai în cazul apariției unor circumstanțe care lezează interesele comerciale legitime ale acestora sau numai în cazul apariţiei unor clauze afectate de modificări ale legii și care nu au putut fi prevăzute la data încheierii prezentului contract.

***18. Cesiunea.***

18.1 - Prestatorul are obligaţia de a nu transfera total sau parţial drepturile și/sau obligaţiile sale asumate prin prezentul contract, decât cu respectarea dispoziţiilor Codului Civil, art. 221 din Legea nr. 98/2016 privind achizițiile publice (clasice) – M.Of. nr. 390/2016 cu modificările și completările ulterioare și art. 150 din Hotarârea nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice – M. Of. nr. 423/06.06.2016, cu modificările și completările ulterioare.

***19. Forța majoră.***

19.1- Forța majoră este constatată de o autoritate competentă.

19.2 - Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

19.3 - Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

19.4 - Partea contractantă care invocă forța majoră are obligația de a notifica celeilalte părți, în maxim 3 zile şi în mod complet, producerea acesteia și să ia orice măsuri care îi stau la dispoziție în vederea limitării consecințelor. Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 3 zile de la încetare.

19.5 - Dacă forța majoră acționează sau se estimează că va acționa o perioadă mai mare de 30 de zile, fiecare parte va avea dreptul să notifice celeilaltepărți încetarea de plin drept a prezentului contract, fără ca vreuna din părți să poată pretinde celeilalte daune-interese.

19.6 - Nu va reprezenta o încălcare a obligaţiilor din contract, de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării contractului de către părţi.

19.7 - Prestatorul nu va răspunde pentru penalităţi contractuale sau reziliere pentru neexecutare dacă, şi în măsura în care, întârzierea în executare sau altă neîndeplinire a obligaţiilor din prezentul contract este rezultatul unui eveniment de forţă majoră. În mod similar, Achizitorul nu va datora dobândă pentru plăţile efectuate cu întârziere, pentru nerespectarea obligaţiilor contractuale dacă, şi în măsura în care, întârzierea este rezultatul forţei majore.

19.8 - Dacă oricare parte consideră că au intervenit împrejurări de forţă majoră care pot afecta îndeplinirea obligaţiilor sale, va notifica imediat celeilalte părţi cu privire la natura, durata probabilă şi efectul probabil al împrejurării de forţă majoră. În lipsa unor instrucţiuni scrise contrare ale Achizitorului, Prestatorul va continua îndeplinirea obligaţiilor sale în baza contractului în măsura în care acest lucru este posibil în mod rezonabil şi va căuta toate mijloacele rezonabile alternative, pentru îndeplinirea obligaţiilor sale care nu sunt afectate de evenimentul de forţă majoră.

19.9 - Dacă prestaţia Prestatorului ar suporta costuri suplimentare ca urmare a conformării cu instrucţiunile Achizitorului sau a utilizării de mijloace alternative potrivit art. 19.8. teza a doua va fi necesar acordul scris al achizitorului.

***20. Întârzieri în îndeplinirea contractului.***

20.1 - Prestatorul îşi va îndeplini obligaţiile contractuale ce îi revin în perioada convenită prin contract.

20.2- Dacă pe parcursul îndeplinirii contractului prestatorul constată că, din motive independente de voința sa, nu poate respecta termenele de prestare, conform clauzelor contractuale, acesta are obligaţia de a notifica acest lucru, în timp util achizitorului.

20.3 - Cu excepția prevederilor clauzei 19 şi în afara cazului în care achizitorul este de acord cu o prelungire, orice întârziere în îndeplinirea contractului dă dreptul achizitorului de a solicita penalități prestatorului potrivit prevederilor prezentului contract.

***21. Încetarea contractului.***

21.1 - Prezentul contract încetează, fără a mai fi necesară intervenţia unui/unei tribunal arbitral/instanţe judecătoreşti, în următoarele situații:

a) de drept, la împlinirea perioadei pentru care a fost încheiat;

b) denunțarea unilaterală de către achizitor în termen de 3 zile de la transmiterii notificării către prestator prin care i se aduce la cunoștiință că nu și-a executat ori își execută în mod necorespunzător oricare dintre obligațiile ce îi revin;

c) prin reziliere de către oricaredintrepărți, încazulneexecutării sau executării necorespunzătoare de către cealaltă parte a oricărora dintre obligațiile ce îi revin. În acest caz, rezilierea intervine de plin drept, fără orice altă formalitate prealabilă și fără intervenția instanței, la împlinirea termenului **de 3 zile** de la transmiterea notificării privind declarația de reziliere. Notificarea se va considera comunicată debitorului la data înscrisă pe plic de oficiul poștal destinatar;

d) declararea stării de imposibilitate de plată sau faliment a uneia dintre părțile contractante;

e) prin acordul scris al ambelor părți;

f) când prestatorul cesionează obligațiile sale prevăzute de prezentul contract;

g) la solicitarea achizitorului atunci când împotriva prestatorului este depusă o cerere de deschidere a procedurii insolvenței;

h) când una dintre părți își suspendă sau încetează activitatea;

i) când prestatorul se află, la momentul atribuirii prezentului contract, în una din situațiile care ar fi determinat excluderea sa din procedura de atribuire potrivit art. 164-167 din Legea nr. 98/2016 privind achizițiile publice – M. Of. nr. 423/06.06.2016 cu modificările și completările ulterioare;

j) în situația în care contractul nu ar fi trebuit să fie atribuit prestatorului având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene.

21.2 - Achizitorul își rezervă dreptul de a renunța oricând la contract, printr-o notificare scrisă, adresată prestatorului, fără nicio compensație, dacă acesta din urmă dă faliment, cu condiția ca această anulare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

21.3 - Achizitorul își rezervă dreptul de a denunța unilateral contractul în cel mult 30 zile de la apariția unor circumstanțe care nu au putut fi prevăzute la data încheierii contractului și care conduc la modificarea clauzelor contractuale în așa măsura încât îndeplinirea contractului ar fi contrară interesului său. În acest caz, prestatorul are dreptul de a pretinde numai plata corespunzătoare pentru partea din contract, îndeplinită până la data denunțării unilaterale a acestuia.

21.4 - Rezilierea contractului nu exonerează niciuna din părțile contractante de onorarea obligațiilor deja scadente.

21.5 - Nerespectarea obligațiilor asumate prin prezentul contract de către una dintre părți, în mod culpabil și repetat, dă dreptul părții lezate de a cere rezilierea contractului și de a pretinde plata de daune-interese.

21.6 - Partea care în mod culpabil nu își îndeplinește sau își îndeplinește necorespunzător obligațiile care îi revin nu poate cere celeilalte părți îndeplinirea obligațiilor corelative.

21.7 - În cazurile prevăzute la clauzele 21.2 și 21.3 prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

21.8 - Autoritatea contractantă are dreptul de a denunța unilateral contractul atunci când în cursul perioadei de valabilitate, se efectuează modificări altfel decât în cazurile și condițiile prevăzute la art. 221 din Legea nr. 98/2016 privind achizițiile publice (clasice) – M.Of. nr. 390/2016cu modificările și completările ulterioare.

21.9 –Autoritatea contractantă are dreptul de a denunţa unilateral prezentul contract şi în situaţia în care alocarea resurselor financiare a fost sistată.

***22. Soluționarea litigiilor.***

22.1 - Părțile se obligă să îndeplinească cu bună credință prezentul contract.

22.2 - Achizitorul și prestatorul vor depune toate eforturile pentru a rezolva pe cale amiabilă, prin tratative directe, orice neînțelegere sau litigiu care se poate ivi între ei în cadrul sau în legătură cu îndeplinirea contractului.

22.3 - Dacă, după 15 zile de la începerea acestor tratative, achizitorul și prestatorul nu reușesc să rezolve în mod amiabil o divergență contractuală, fiecare poate solicita ca litigiul să se soluționeze, de către instanțele judecătorești competente din România.

***23. Limba care guvernează contractul.***

23.1 - Limba care guvernează contractul este limba română.

***24. Comunicări.***

24.1 - (1) Orice comunicare între părți, referitoare la îndeplinirea prezentului contract trebuie să fie transmisă în scris.

 (2) Orice document scris trebuie înregistrat atât în momentul transmiterii cât și în momentul primirii.

24.2 - Comunicările între părți se pot face și prin deplasarea la sediul achizitorului sau prestatorului atunci când activitățile o impun, poștă, telefon, fax, telegramă sau e-mail cu condiția confirmării în scris a primirii comunicării.

24.3 - Orice modificare a datelor de contact indicate în preambulul prezentului contract trebuie anunțată în termen de **cel mult 2 zile** de la data modificării, printr-o notificare prealabilă corespunzătoare care să fie transmisă prin metodele indicate în prezentul Contract.

24.4 - Notificările verbale nu se iau în considerare de către Părți dacă nu au fost confirmate prin vreuna din modalitățile menționate în alineatele anterioare.

***25. Legea aplicabilă contractului.***

25.1 - Contractul va fi interpretat conform legilor din România.

***26. Caracterul confidenţial al contractului.***

26.1 - O parte contractantă nu are dreptul, fără acordul scris al celeilalte părţi:

 a) de a face cunoscut contractul sau orice prevedere a acestuia, unei terţe părţi, în afara acelor persoane implicate în îndeplinirea contractului;

 b) de a utiliza informaţiile şi documentele obţinute sau la care are acces în perioada de derulare a contractului în alt scop decât acela de a-şi îndeplini obligaţiile contractuale.

26.2 - O parte contractantă va fi exonerată de răspunderea pentru dezvăluirea de informaţii referitoare la contract dacă:

 a) informaţia era cunoscută părţii contractate înainte ca ea să fi fost primită de la cealaltă parte contractantă, sau

 b) informaţia a fost dezvaluită după ce a fost obţinut acordul scris al celeilalte părţi contractante pentru asemenea dezvăluire, sau

 c) partea contractantă a fost obligată legal să dezvăluie informaţia.

Accesul persoanelor la informaţiile din dosarul de achiziţie publică se acordă cu respectarea termenelor şi procedurilor prevăzute de reglementările legale privind liberul acces la informaţiile de interes public şi nu poate fi restricţionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii. Fără a aduce atingere derulării şi execuţiei prezentului contract, Achizitorul are obligaţia de a asigura garantarea protejării acelor informaţii pe care Prestatorul le precizează ca fiind confidenţiale, în măsura în care, în mod obiectiv, dezvăluirea acestor informaţii ar prejudicial interesele legitime ale acestuia, în special în ceea ce priveste secretul comercial si proprietatea intelectuală.

26.3 - Fac excepţie de la caracterul confidenţial al contractului informaţiile ce intră sub incidenţa Legii 544/2001 privind liberul acces la informaţiile de interes public, precum şi cele furnizate organelor de control, la cererea acestora.

26.4 - Prestatorul va considera toate documentele şi informaţiile care îi sunt puse la dispoziţie referitoare la prezentul contract, drept private şi confidenţiale după caz, nu va publica sau divulga nici un element al prezentului contract fără acordul scris, prealabil, al achizitorului. Dacă există divergenţe cu privire la necesitatea publicării sau divulgării în scopul executării prezentului contract, decizia finală va aparţine achizitorului.

26.5 - Prestatorul se va abţine de la orice declaraţie publică privind derularea, fără aprobarea prealabilă a achizitorului şi de la a se angaja în orice altă activitate care intră în conflict cu obligaţiile sale faţă de achizitor conform prezentului contract.

***27. Prelucrarea datelor cu caracter personal***

27.1 Fără a aduce atingere obligațiilor prevăzute în prezentul Contract și anexele acestuia conform prevederilor regulamentelor europene aplicabile, părțile se angajează să depună toate diligențele pentru păstrarea confidențialității datelor cu caracter personal în conformitate cu prevederile Directivei (UE) 2016/680 a Parlamentului European și a Consiliului – din 27 aprilie 2016 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date și de abrogare a Deciziei-cadru 2008/977/JAI a Consiliului și în conformitate cu prevederile Regulamentului nr.679 din 27 aprilie 2016 privind protecția persoanelor fizice în ceea ce priveste prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).

27.2 Părțile vor fi exonerate de răspunderea pentru dezvăluirea informațiilor prevăzute la alineatul precedent dacă:

a) informația a fost dezvăluită după ce a fost obținut acordul scris al celeilalte părți contractante în acest sens, cu respectarea prevederilor legale incidente;

b) partea contractantă a fost obligată în mod legal să dezvăluie informația.

27. 3(1)Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului nr.679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

(2) Datele cu caracter personal, așa cum sunt clasificate în Regulamentul (UE) 679/2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și de urmărire a obiectivelor contractuale, în scopul și temeiul legal pentru care s-a perfectat prezentul contract.

(3) Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

(4) Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

(5) Părțile contractuale se vor informa și notifica reciproc cu privire la orice încălcare a securității prelucării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării

***28. Prevederi finale.***

28.1 - Prestatorul nu poate fi considerat răspunzător pentru încălcarea de către Achizitor sau de către orice altă persoană a reglementărilor aplicabile în ceea ce priveşte modul de utilizare a Serviciilor, scopul utilizării acestora sau conţinutul transmis, stocat, expus sau care face, în orice mod, obiectul unei operaţiuni efectuate cu sprijinul sau prin intermediul Serviciilor.

28.2 - Părţile au înţeles să încheie la sediul achizitorului, prezentul contract, astăzi ................, în două exemplare originale, câte unul pentru fiecare parte şi conţine.......... pagini.

|  |  |
| --- | --- |
| **ACHIZITOR** |  **PRESTATOR** |